Dôvodová správa

	Národná rada Slovenskej republiky schválila zákon č. 472/2000 o štátnom rozpočte na rok 2001. Podľa uznesenia vlády SR č. 805 z 9. októbra 2000 – úloha č. C1 oznámilo Ministerstvo financií SR Ministerstvu dopravy, pôšt a telekomunikácií SR záväzné ukazovatele štátneho rozpočtu listom č. 107/2001-47.
	Podľa tohto rozpisového listu boli súčasťou schváleného štátneho rozpočtu osobitne určené prostriedky podľa jednotlivých programov, podľa § 8 ods. 2 zákona č. 303/1985 Z.z. o rozpočtových pravidlách.

	Súčasťou programov bol aj program; Výstavba diaľničnej infraštruktúry, ktorý bol rozdelený do dvoch položiek: (viď príloha k listu č. 107/2001-47)
1. splácanie istín úverov a úrokov z úverov 			3 774 000 tis. Sk
2. výstavba diaľničnej infraštruktúry				8 700 000 tis. Sk

	Pri podrobnej analýze v čerpaní týchto položiek a zhodnotení a prepočítaní potrieb týchto zdrojov predpokladáme do konca roka nasledujúce čerpanie uvedených položiek

1.	splácanie istín úverov a úrokov z úverov 
(viď priložená tabuľka)						3 100 374 710,- Sk
2.	čerpanie zdrojov na výstavbu diaľničnej 
infraštruktúry						           cca  8 050 tis. Sk

Z uvedeného vyplýva, že u týchto položiek nebudú na stanovený účel vyčerpané nasledujúce objemy zdrojov:
k bodu 1
-	splátky istín úrokov a úrokov z úverov			cca 670 mil. Sk
k bodu 2
-     prostriedky na výstavbu diaľničnej infraštruktúry		cca 650 mil. Sk

	Úspory, resp. nečerpanie, ktoré vzniklo na položke splátok istín úrokov a úrokov z úverov (bod 1) boli ovplyvnené neprevzatím nových úverov v roku 2001 pre ŠFCH, s ktorými sa pôvodne uvažovalo v rozpočte ŠFCH na rok 2001. Po rozhodnutí MF SR  a vlády SR bola vláda SR oprávnená na financovanie výstavby diaľničnej infraštruktúry podľa § 12 odsek 2, písm. c) zákona č. 472/2001 o štátnom rozpočte na rok 2001, rozhodnúť o vydaní štátnych dlhopisov na tento účel do sumy 6 500 000 tis. Sk. Výšku úspory ovplyvnil aj rozdiel v kurzoch mien, pri spracovaní rozpočtu ŠFCH na rok 2001 a reálnymi kurzami v súčasnosti, pri splácaní týchto záväzkov.
	Načerpanie zdrojov na vlastnú výstavbu diaľničnej infraštruktúry (bod 2) sa viaže na stavby financované z prevzatých úverov na stavbách, ktorých financovanie bolo upravené v § 12 odsek 3 – bod d, e zákona č.  472/2000 Z.z. o štátnom rozpočte na rok 2001, podľa ktorého bolo možné čerpať, z už dohodnutých úverov v predchádzajúcich rokoch, sumy až do celkovej výšky 2 200 mil. Sk.
	Čerpanie objemu úverov v celkovej výške  cca 2 200 mil. Sk sa predpokladalo v priebehu roka 2001 preinvestovať na nasledujúcich stavbách:

D2 Bratislava Lamačská cesta – Staré Grunty     ......................	 600 mil. Sk
D1 Bratislava –Mierova – Senecká cesta 	  ......................        1 331 mil. Sk
D1 Bratislava Viedenská cesta – Prístavný most ......................	   70 mil. Sk	
R1 Nová Baňa – II. etapa				  .....................	 132 mil. Sk
R1 Nová Baňa – Rudno				  .....................	   67 mil. Sk
Spolu:									         2 200 mil. Sk

Oproti pôvodným predpokladom v roku 2001 nebudú začaté diaľničné stavby:
-	D2 Bratislava Lamačská cesta – Staré Grunty – z dôvodu, že sa nepodarilo obstarať príslušné rozhodnutia v režime stavebného zákona v plánovanom termíne, pre zdĺhavé riešenie rozporov s občianskymi iniciatívami a Magistrátom Bratislavy,
-	D1 Bratislava Viedenská cesta – Prístavný most – z dôvodu, že príslušné zložky EÚ ešte rozhodli o zaradení tejto stavby do programu ISPA, až v októbri 2001. 

Reálne čerpanie úverových zdrojov v roku 2001 je nasledovné:
D2 Bratislava Lamačská cesta – Staré Grunty  ...... 20 mil. Sk, na konzultačné služby
D1 Bratislava –Mierova – Senecká cesta   .......  1 331 mil. Sk na stavebné práce
R1 Nová Baňa – II. etapa	    .................    132 mil. Sk zálohová platba pre zhotoviteľa
R1 Nová Baňa – Rudno	     ................	     67 mil. Sk zálohová platba pre zhotoviteľa
Spolu:						1 550 mil. Sk

Rekapitulácia:
-	pôvodný plán čerpania z úverových zdrojov ............. 2 200 mil. Sk
-	reálne čerpanie z úverových zdrojov 		.............. 1 550 mil. Sk
Rozdiel:							       650 mil. Sk

Čiastka 650 mil. Sk má citovaným zákonom o štátnom rozpočte na rok 2001 a podpísanými úverovými zmluvami presne vymedzený účel a preto ich aj v súlade so zákonom  rozpočtových pravidlách nie je možné použiť  na iný účel, resp. na financovanie iných úsekov diaľnic. Na druhej strane však z toho vyplýva, že objem zdrojov určených na výstavbu diaľnic v roku 2001 nedosiahne plánovaný objem 8 700 mil. Sk, (resp.  9 200 mil. Sk po započítaní sumy 500 mil. Sk presunutých do roku 2001 rozpočtovým opatrením MF SR z roku 2000.) Na túto skutočnosť poukazovali a poukazujú aj zástupcovia AZZZ a OZ Stavba s tým, že na tento objem boli pripravované kapacity dodávateľských firiem, ktoré by zostali v roku 2001 nevyužité.

Na čiastočné riešenie uvedeného problému sme požiadali MF SR o zmenu účelu použitia úspory prostriedkov určených pôvodne na splátky istín úverov a úrokov z úverov na iné účely, ktoré si vzhľadom na nedostatok zdrojov vyžadujú neodkladné riešenie. 

MDPT SR z predpokladanej úspory 670 mil. Sk navrhuje, po schválení  zmeny účelu, prerozdeliť čiastku 570 mil. Sk.

Ide o nasledujúce oblasti:

1.	výdavky na odstránenie povodňových škôd ............... 80 mil. Sk
Odôvodnenie: Podľa súborného materiálu o povodňových škodách, pripravovaného na rokovanie vlády, boli škody na cestnej sieti vyčíslené na 265 mil. Sk, z toho výdavky v roku 2001 na 219 mil. Sk. Krytie týchto výdavkov sa doteraz riešilo zmenou účelu výdavkov v rozpočte ŠFCH v kompetencii ministra vo výške 52 mil. Sk, opatrením vlády vo výške 12 mil. Sk. Navrhovanými výdavkami vo výške 80 mil. Sk by celkové výdavky mohli dosiahnuť 144 mil. Sk, čo je minimum na plynulé pokračovanie sanácie.

2.	výdavky na zabezpečenie zimnej služby 2001/2002 .............. 70 mil. Sk
Odôvodnenie: So zreteľom na sústavné zvyšovanie cien posypového materiálu, pohonných hmôt a opráv strojov a mechanizmov na zimné čistenie ciest a diaľnic t.č. nie sú vytvorené zásoby materiálov v predpísanom štandarde údržby. Na riadne zabezpečenie zimnej služby je nevyhnutné zásoby bezodkladne doplniť.

3. výdavky na výstavbu ciest  .............	30 mil. Sk
Odôvodnenie: Na súbore rozostavaných stavieb na cestnej sieti, najmä na rekonštrukciu mostov, bolo potrebné dokončiť niektoré technologické postupy ešte pred zimným obdobím. Je účelné požadované technologické postupy ukončiť v čo najväčšom rozsahu.

           Tieto výdavky uvedené v predchádzajúcich bodoch (1-3) budú vzhľadom na svoj charakter a podľa vývoja poveternostnej situácie čerpané  ešte aj v prvých mesiacoch roka 2002. Po schválení zmeny účelu požiada MDPT SR o realizáciu formou rozpočtového opatrenia Ministerstva financií SR.

4. výdavky na výstavbu diaľnic ................ 390 mil. Sk
Odôvodnenie: Doteraz neboli v plnej miere vyriešené požiadavky na dosiahnutie výdavkov na diaľničnú výstavbu v roku 2001 v objeme 9,2 mld. Sk v súlade s Novým projektom výstavby diaľnic a rýchlostných ciest a to v kontexte nevyčerpania úverových zdrojov do plánovanej   výšky 2,2 mld. Sk. Výdavky v sume 390 mil. Sk budú použité na doplnenie zdrojov na investičnú výstavbu diaľničnej  infraštruktúry a smerované na doteraz rozostavané stavby.

Materiál predkladá Ministerstvo dopravy, pôšt a telekomunikácií na základe listu Ministerstva financií SR č. 5375/2001-KM, ktorý odporúča predložiť materiál na rokovanie vlády a na základe rokovania ministerky financií a ministra dopravy, pôšt a telekomunikácií dňa 7.12.2001.